|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 31.oktobrī** | **Nr. GND/2024/663** |
|  | **(protokols Nr.19; 51.p.)** |

**Par Gulbenes novada pašvaldības 2024.gada 31.oktobra noteikumu**

**Nr.GND/IEK/2024/33 “Grozījums Gulbenes novada pašvaldības domes 2023.gada 30.novembra noteikumos Nr.GND/IEK/2023/35 “Gulbenes novada pašvaldības darba reglaments”” izdošanu**

Gulbenes novada pašvaldības domes iekšējais normatīvais akts - 2023.gada 30.novembra noteikumi Nr.GND/IEK/2023/35 “Gulbenes novada pašvaldības darba reglaments” (turpmāk – reglaments) cita starpā nosaka arī jautājumu par komiteju sēžu norises kārtību. Reglamenta 87.punktā ir noteikts, ka komitejas sēdes vadītājs pārliecinās par komitejas kvorumu pirms katra balsojuma un, ja sēdes darba kārtībā iekļautos jautājumus nav iespējams izskatīt deputātu kvoruma trūkuma dēļ, tad sēdes vadītājs sasauc atkārtotu komitejas sēdi ne ātrāk kā pēc trim un ne vēlāk kā pēc septiņām dienām. Izvērtējot minēto termiņu, kā arī Gulbenes novada pašvaldībā esošo iedibināto komitejas un domes sēdes parasto laiku, kontekstā ar salīdzinoši īso starplaiku no komiteju norises dienas līdz domes sēdei, secināms, ka tas ir pārlieku ilglaicīgs, lai varētu nodrošināt normālu domes sēdes darbību.

Ņemot vērā minēto, nepieciešams veikt atbilstošu reglamenta grozījumu un samazināt starplaiku no sākotnēji noteiktās komitejas norises dienas, kura nevarēja notikt komisijas kvoruma trūkuma dēļ, līdz nākošajai paredzētās komisijas norises dienai.

Valsts pārvaldes iekārtas likuma 72.panta pirmās daļas 1.punkts nosaka, ka atvasinātas publiskas personas orgāns izdod iekšējos normatīvos aktus uz normatīvā akta pamata, savukārt Pašvaldību likuma 50.panta otrās daļa 1.punkts paredz, ka pašvaldības dome reglamentā cita starpā nosaka domes izveidoto institūciju, izņemot iestādes, darba organizatorisko un tehnisko apkalpošanu.

Pamatojoties uz Pašvaldību likuma 50.panta otro daļu un Valsts pārvaldes iekārtas likuma 72.panta pirmās daļas 1.punktu, kā arī Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IZDOT Gulbenes novada pašvaldības 2024.gada 31.oktobra noteikumus Nr.GND/IEK/2024/33 “Grozījums Gulbenes novada pašvaldības domes 2023.gada 30.novembra noteikumos Nr.GND/IEK/2023/35 “Gulbenes novada pašvaldības darba reglaments””.
2. UZDOT Gulbenes novada Centrālās pārvaldes Mārketinga un komunikācijas vadītājai Lanai Upītei lēmuma 1.punktā minēto iekšējo normatīvo aktu triju darbdienu laikā pēc tā stāšanās spēkā publicēt Gulbenes novada pašvaldības tīmekļa vietnē [*www.gulbene.lv*](http://www.gulbene.lv).

Gulbenes novada pašvaldības domes priekšsēdētājs A. Caunītis

|  |
| --- |
| Gulbenes_nov MB400 |
| **GULBENES NOVADA PAŠVALDĪBA** |
| Reģ.nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, e-pasts: dome@gulbene.lv, www.gulbene.lv  ­­­­­­­­­­­­­ |

**NOTEIKUMI**

Gulbenē

**2024.gada 31.oktobrī Nr. GND/IEK/2024/33**

**Grozījums Gulbenes novada pašvaldības domes 2023.gada 30.novembra noteikumos Nr. GND/IEK/2023/35 “Gulbenes novada pašvaldības darba reglaments”**

Izdoti saskaņā ar Valsts pārvaldes iekārtas likuma 72.panta pirmās daļas 1.punktu, Pašvaldību likuma 50. panta otro daļu

Izdarīt Gulbenes novada domes 2023.gada 30.novembra noteikumos Nr.GND/IEK/2023/35 “Gulbenes novada pašvaldības darba reglaments” grozījumu un aizstāt 87.punktā vārdus “trim un ne vēlāk kā pēc septiņām dienām” ar vārdiem “vienas un ne vēlāk kā pēc trim darbdienām”.

Gulbenes novada pašvaldības domes priekšsēdētājs A.Caunītis